
DR.31.3.2003 49 
 

Tuan Yang di-Pertua:  Cukuplah, cukuplah Yang Berhormat.  cukuplah Yang 
Berhormat, cukup, cukup. 

Tengku Dato' Adnan bin Tengku Mansor:  Terima kasih Yang Berhormat bagi 
Pendang.   

Tuan Yang di-Pertua:  Ya, ya. 

Tengku Dato' Adnan bin Tengku Mansor:  Seperti yang telah saya sebutkan, 
Tuan Yang di-Pertua,  Yang Berhormat  bagi Kepong kena faham, sila majukan perkara itu 
kepada pejabat saya, insya-Allah, saya akan cuba menyelesaikan. 

Dr. Tan Seng Giaw:  [Bangun] 

Tuan Yang di-Pertua:  Cukuplah Yang Berhormat. 

Tengku Dato' Adnan bin Tengku Mansor:  Minta Seputeh. 

Puan Teresa Kok Suh Sim:  Terima kasih Tuan Yang di-Pertua, Yang Berhormat 
Menteri, tadi bila saya berucap, Yang Berhormat Menteri cuba menghentikan ucapan saya 
kerana kata ucapan saya tidak kena-mengena dengan rang undang-undang ini, tetapi Yang 
Berhormat Menteri tadi telah memberi jawapan yang begitu panjang lebar tentang 
pembangunan di Kampung Bahru KL, jadi apakah pembangunan Kampung Bahru di Kuala 
Lumpur kena-mengena dengan pindaan rang undang-undang kita hari ini. 

Tuan Yang di-Pertua:  Ya. 

Tengku Dato' Adnan bin Tengku Mansor:  Tuan Yang di-Pertua, tadi saya 
daripada awal, daripada mula tadi saya telah sebut kepada Ahli-ahli Yang Berhormat, saya 
tidak perlu menjawab, kerana Ahli-ahli Yang Berhormat ini tidak faham rang undang-undang 
yang saya bentang dalam Dewan ini, tetapi walau macam manapun, saya kata sebagai 
orang yang bertanggungjawab dan kerajaan yang bertanggungjawab, saya akan menjawab 
soalan-soalan yang telah dibangkitkan oleh Ahli-ahli Yang Berhormat. 

Ahli Yang Berhormat bagi Seputeh, untuk makluman Tuan Yang di-Pertua, adalah 
daripada kawasan saya, dia suka hanya hendak menuduh saya yang saya buat segala-
galanya tidak betul dalam kawasan Seputeh, yang sebenarnya untuk makluman Tuan Yang 
di-Pertua dan Dewan, sayalah yang menjaga rakyat dalam kawasan Seputeh, bukan Ahli 
Yang Berhormat  bagi Seputeh.  Saya teruskan Tuan Yang di-Pertua. 

Tuan Yang di-Pertua, berkenaan dengan pertanyaan Ahli Yang Berhormat bagi 
Jeli, mesyuarat jawatankuasa tanah yang kononnya jarang-jarang mesyuarat.  Yang 
sebenarnya untuk makluman Ahli Yang Berhormat, kita ada tujuh wakil dalam jawatankuasa 
tanah yang dipengerusikan oleh Tan Sri KSN dan untuk Wilayah Persekutuan Kuala 
Lumpur, mesyuarat diadakan setiap tiga minggu sekali dan untuk Labuan enam minggu 
sekali dan untuk Putrajaya dua bulan sekali.  Untuk makluman Ahli Yang Berhormat, 
kuorum untuk mesyuarat ialah empat orang. 

Kelewatan mengeluarkan hak milik strata di Wilayah Persekutuan Kuala Lumpur, 
adalah disebabkan kadangkala kegagalan pemaju mengemukakan permohonan yang 
lengkap dan kegagalan mematuhi keperluan teknikal.  Oleh sebab itu, Pejabat Tanah 
Wilayah Persekutuan tidak dapat meluluskan pelan, dengan izin, ‘the certified plan’, dan 
seterusnya hak milik strata tidak dapat dikeluarkan. 

Pada masa ini Jabatan Tanah dan Galian Wilayah Persekutuan  ada mewujudkan 
satu one-stop-agency untuk menyelesaikan masalah-masalah yang wujud.  Kita sedar apa 
Yang Berhormat telah bangkitkan dan kita akan cuba mengatasi masalah-masalah seperti 
apa Yang Berhormat telah sebutkan terhadap masalah-masalah di Pertama Kompleks dan 
sebagainya, dan untuk makluman Ahli Yang Berhormat, Piagam Pelanggan bagi Pejabat 
Tanah Wilayah Persekutuan Kuala Lumpur, untuk hak milik strata itu sendiri, kalau 
semuanya mengikut apa yang hendak dikehendaki oleh Pejabat Tanah, selewat-lewatnya 
dalam 232 hari, hak milik akan dikeluarkan kepada pemohon.  Silakan Yang Berhormat. 

Tuan Yang di-Pertua:  Ya, Jeli. 

  



Tuan Yang di-Pertua: Cukuplah, cukuplah Yang Berhormat. cukuplah Yang Berhormat, cukup, cukup. Tengku Dato' Adnan bin Tengku Mansor: Terima kasih Yang Berhormat bagi Pendang. Tuan Yang di-Pertua: Ya, ya. Tengku Dato' Adnan bin Tengku Mansor: Seperti yang telah saya sebutkan, Tuan Yang di-Pertua, Yang Berhormat bagi Kepong kena faham, sila majukan perkara itu kepada pejabat saya, insya-Allah, saya akan cuba menyelesaikan. Dr. Tan Seng Giaw: [Bangun]. Tuan Yang di-Pertua: Cukuplah Yang Berhormat. Tengku Dato' Adnan bin Tengku Mansor: Minta Seputeh. Puan Teresa Kok Suh Sim: Terima kasih Tuan Yang di-Pertua, Yang Berhormat Menteri, tadi bila saya berucap, Yang Berhormat Menteri cuba menghentikan ucapan saya kerana kata ucapan saya tidak kena-mengena dengan rang undang-undang ini, tetapi Yang Berhormat Menteri tadi telah memberi jawapan yang begitu panjang lebar tentang pembangunan di Kampung Bahru KL, jadi apakah pembangunan Kampung Bahru di Kuala Lumpur kena-mengena dengan pindaan rang undang-undang kita hari ini. Tuan Yang di-Pertua: Ya. Tengku Dato' Adnan bin Tengku Mansor: Tuan Yang di-Pertua, tadi saya daripada awal, daripada mula tadi saya telah sebut kepada Ahli-ahli Yang Berhormat, saya tidak perlu menjawab, kerana Ahli-ahli Yang Berhormat ini tidak faham rang undang-undang yang saya bentang dalam Dewan ini, tetapi walau macam manapun, saya kata sebagai orang yang bertanggungjawab dan kerajaan yang bertanggungjawab, saya akan menjawab soalan-soalan yang telah dibangkitkan oleh Ahli-ahli Yang Berhormat. Ahli Yang Berhormat bagi Seputeh, untuk makluman Tuan Yang di-Pertua, adalah daripada kawasan saya, dia suka hanya hendak menuduh saya yang saya buat segala- galanya tidak betul dalam kawasan Seputeh, yang sebenarnya untuk makluman Tuan Yang di-Pertua dan Dewan, sayalah yang menjaga rakyat dalam kawasan Seputeh, bukan Ahli Yang Berhormat bagi Seputeh. Saya teruskan Tuan Yang di-Pertua. Tuan Yang di-Pertua, berkenaan dengan pertanyaan Ahli Yang Berhormat bagi Jeli, mesyuarat jawatankuasa tanah yang kononnya jarang-jarang mesyuarat. Yang sebenarnya untuk makluman Ahli Yang Berhormat, kita ada tujuh wakil dalam jawatankuasa tanah yang dipengerusikan oleh Tan Sri KSN dan untuk Wilayah Persekutuan Kuala Lumpur, mesyuarat diadakan setiap tiga minggu sekali dan untuk Labuan enam minggu sekali dan untuk Putrajaya dua bulan sekali. Untuk makluman Ahli Yang Berhormat, kuorum untuk mesyuarat ialah empat orang. Kelewatan mengeluarkan hak milik strata di Wilayah Persekutuan Kuala Lumpur, adalah disebabkan kadangkala kegagalan pemaju mengemukakan permohonan yang lengkap dan kegagalan mematuhi keperluan teknikal. Oleh sebab itu, Pejabat Tanah Wilayah Persekutuan tidak dapat meluluskan pelan, dengan izin, 'the certified plan', dan seterusnya hak milik strata tidak dapat dikeluarkan. Pada masa ini Jabatan Tanah dan Galian Wilayah Persekutuan ada mewujudkan satu one-stop-agency untuk menyelesaikan masalah-masalah yang wujud. Kita sedar apa Yang Berhormat telah bangkitkan dan kita akan cuba mengatasi masalah-masalah seperti apa Yang Berhormat telah sebutkan terhadap masalah-masalah di Pertama Kompleks dan sebagainya, dan untuk makluman Ahli Yang Berhormat, Piagam Pelanggan bagi Pejabat Tanah Wilayah Persekutuan Kuala Lumpur, untuk hak milik strata itu sendiri, kalau semuanya mengikut apa yang hendak dikehendaki oleh Pejabat Tanah, selewat-lewatnya dalam 232 hari, hak milik akan dikeluarkan kepada pemohon. Silakan Yang Berhormat. Tuan Yang di-Pertua: Ya, Jeli.